
48                                                            DR.30.10.2018                                                                                                                          

 
cawangan-cawangan di bawahnya supaya melibatkan komposisi kaum dan etnik. 
Kelazimannya AJK rukun tetangga selalunya merangkumi kaum Melayu, India dan Cina dan 
juga pelbagai kaum lain termasuklah Orang Asli dan sebagainya agar rukun tetangga menjadi 
jentera di peringkat akar umbi yang menggalakkan semangat kejiranan dalam komuniti 
setempat bagi terus menjamin keutuhan perpaduan di dalam kalangan masyarakat majmuk 
di Malaysia.  

Jabatan ini di peringkat pusat dan rukun tetangga di peringkat akar umbi akan 
sentiasa meningkatkan usaha untuk menggalakkan penyertaan pelbagai kaum di dalam 
aktiviti yang kita jalankan. Setiap program yang dijalankan oleh KRT akan sentiasa memberi 
perhatian kepada komposisi kaum yang terlibat dengan menyediakan kuota penyertaan dan 
jemputan kepada semua individu daripada pelbagai kaum.  

Untuk makluman Yang Berhormat, Jabatan Perpaduan telah berjaya mendapatkan 
penyertaan daripada pelbagai kaum di dalam aktiviti yang telah dilaksanakan. Ini dibuktikan 
dengan laporan pelaksanaan program yang mana pecahannya daripada sejumlah 1,718,748 
peserta yang menyertai aktiviti KRT, 59.7 peratus adalah Melayu, 9.1 peratus Cina, 4.7 
peratus India, 19.4 peratus bumiputera Sabah, lima peratus bumiputera Sarawak dan hampir 
dua peratus daripada etnik yang lain.       

Seterusnya ada lagi satu soalan daripada Yang Berhormat Mas Gading. Saya rasa 
dia tidak ada di sini ya. Kita akan beri jawapan bertulis. 

Timbalan Yang di-Pertua [Tuan Nga Kor Ming]: Ya. 

 Dr. Md Farid bin Md Rafik: Ulasan yang seterusnya, Tuan Yang di-Pertua, adalah 
mengenai Jabatan Hal Ehwal Orang Asli (JAKOA). Ada beberapa isu yang telah 
dibangkitkan. Pertama oleh Yang Berhormat Jeli— tidak ada? Yang Berhormat Setiawangsa? 
Yang Berhormat Kampar? Yang Berhormat Bera dan Yang Berhormat Cameron Highlands? 
Semuanya kita akan beri jawapan bertulis. 

Perkara yang seterusnya adalah berkenaan dengan Unit Pembangunan Ekonomi 
Masyarakat India. Isu dibangkitkan oleh Yang Berhormat Batu Gajah dan Yang Berhormat 
Cameron Highlands. Tidak ada? Saya rasa kita ada sedikit masa hendak diulas. Boleh ya? 
Baiklah.  

Isu yang dibangkitkan berkenaan dengan SEDIC pada 25 dan 29 Oktober 2018 
mengenai pelantikan 10 peratus penjawat awam daripada kaum India seperti yang dijanjikan 
dalam manifesto sebelum pilihan raya. Untuk makluman terutamanya Yang Berhormat yang 
bertanya dan juga Yang Berhormat yang lain, iltizam khusus untuk masyarakat India dalam 
Manifesto Pakatan Harapan telah menetapkan sasaran 10 peratus daripada bilangan pekerja 
baharu adalah di bawah kalangan komuniti India untuk berkhidmat di dalam agensi Kerajaan 
Persekutuan, negeri, pihak berkuasa tempatan dan semua syarikat milik kerajaan ataupun 
GLC. Bagi merealisasikan inisiatif untuk meningkatkan bilangan masyarakat India di dalam 
sektor awam, SEDIC akan mengadakan siri-siri mesyuarat secara berterusan dengan agensi-
agensi kerajaan yang terlibat dalam pengambilan pekerja, antaranya termasuklah Polis Diraja 
Malaysia, Angkatan Tentera Malaysia, Suruhanjaya Pelajaran Malaysia dan Suruhanjaya 
Perkhidmatan Awam.  

Saya berharap Ahli Yang Berhormat dapat memberikan peluang dan masa kepada 
kerajaan agar cadangan 10 peratus tersebut dapat diimplementasikan dalam jangka masa 
lima tahun ini. Saya sesungguhnya percaya bahawa hasrat kerajaan untuk melibatkan 10 
peratus masyarakat India daripada bilangan keseluruhan pekerja baharu untuk berkhidmat di 
dalam agensi-agensi Kerajaan Persekutuan, negeri, pihak berkuasa tempatan dan GLC akan 
dapat dicapai. 

Satu lagi isu yang dibangkitkan melalui SEDIC adalah mengenai status Malaysian 
Indian Blueprint (MIB), sama ada SEDIC akan meneruskan atau tidak inisiatif MIB. Untuk 
makluman Yang Berhormat dan Dewan yang mulia ini, SEDIC kini dalam proses 
penjenamaan semula agar agensi ini dapat bertindak sebagai sebuah agensi yang lebih 
bersifat people-centric, dengan izin, untuk memastikan faedah mencapai golongan sasaran 
iaitu masyarakat India terutamanya yang di dalam golongan B40. Dalam hal ini, apa yang 
baik serta mendatangkan manfaat kepada rakyat yang telah disasarkan akan diteruskan demi 
kepentingan rakyat di Malaysia. Sehubungan dengan itu, kerajaan semasa ini akan memberi 
perhatian kepada Pelan Tindakan Masyarakat India (SEDIC) dan sekiranya perlu, ia akan 
dikaji semula bagi penambahbaikan bagi memastikan masyarakat India dapat berkembang 



cawangan-cawangan di bawahnya supaya melibatkan komposisi kaum dan etnik. Kelazimannya AJK rukun tetangga selalunya merangkumi kaum Melayu, India dan Cina dan juga pelbagai kaum lain termasuklah Orang Asli dan sebagainya agar rukun tetangga menjadi jentera di peringkat akar umbi yang menggalakkan semangat kejiranan dalam komuniti setempat bagi terus menjamin keutuhan perpaduan di dalam kalangan masyarakat majmuk di Malaysia. Jabatan ini di peringkat pusat dan rukun tetangga di peringkat akar umbi akan sentiasa meningkatkan usaha untuk menggalakkan penyertaan pelbagai kaum di dalam aktiviti yang kita jalankan. Setiap program yang dijalankan oleh KRT akan sentiasa memberi perhatian kepada komposisi kaum yang terlibat dengan menyediakan kuota penyertaan dan jemputan kepada semua individu daripada pelbagai kaum. Untuk makluman Yang Berhormat, Jabatan Perpaduan telah berjaya mendapatkan penyertaan daripada pelbagai kaum di dalam aktiviti yang telah dilaksanakan. Ini dibuktikan dengan laporan pelaksanaan program yang mana pecahannya daripada sejumlah 1,718,748 peserta yang menyertai aktiviti KRT, 59.7 peratus adalah Melayu, 9.1 peratus Cina, 4.7 peratus India, 19.4 peratus bumiputera Sabah, lima peratus bumiputera Sarawak dan hampir dua peratus daripada etnik yang lain. Seterusnya ada lagi satu soalan daripada Yang Berhormat Mas Gading. Saya rasa dia tidak ada di sini ya. Kita akan beri jawapan bertulis. Timbalan Yang di-Pertua [Tuan Nga Kor Ming]: Ya. Dr. Md Farid bin Md Rafik: Ulasan yang seterusnya, Tuan Yang di-Pertua, adalah mengenai Jabatan Hal Ehwal Orang Asli (JAKOA). Ada beberapa isu yang telah dibangkitkan. Pertama oleh Yang Berhormat Jeli-- tidak ada? Yang Berhormat Setiawangsa? Yang Berhormat Kampar? Yang Berhormat Bera dan Yang Berhormat Cameron Highlands? Semuanya kita akan beri jawapan bertulis. Perkara yang seterusnya adalah berkenaan dengan Unit Pembangunan Ekonomi Masyarakat India. Isu dibangkitkan oleh Yang Berhormat Batu Gajah dan Yang Berhormat Cameron Highlands. Tidak ada? Saya rasa kita ada sedikit masa hendak diulas. Boleh ya? Baiklah. Isu yang dibangkitkan berkenaan dengan SEDIC pada 25 dan 29 Oktober 2018 mengenai pelantikan 10 peratus penjawat awam daripada kaum India seperti yang dijanjikan dalam manifesto sebelum pilihan raya. Untuk makluman terutamanya Yang Berhormat yang bertanya dan juga Yang Berhormat yang lain, iltizam khusus untuk masyarakat India dalam Manifesto Pakatan Harapan telah menetapkan sasaran 10 peratus daripada bilangan pekerja baharu adalah di bawah kalangan komuniti India untuk berkhidmat di dalam agensi Kerajaan Persekutuan, negeri, pihak berkuasa tempatan dan semua syarikat milik kerajaan ataupun GLC. Bagi merealisasikan inisiatif untuk meningkatkan bilangan masyarakat India di dalam sektor awam, SEDIC akan mengadakan siri-siri mesyuarat secara berterusan dengan agensi- agensi kerajaan yang terlibat dalam pengambilan pekerja, antaranya termasuklah Polis Diraja Malaysia, Angkatan Tentera Malaysia, Suruhanjaya Pelajaran Malaysia dan Suruhanjaya Perkhidmatan Awam. Saya berharap Ahli Yang Berhormat dapat memberikan peluang dan masa kepada kerajaan agar cadangan 10 peratus tersebut dapat diimplementasikan dalam jangka masa lima tahun ini. Saya sesungguhnya percaya bahawa hasrat kerajaan untuk melibatkan 10 peratus masyarakat India daripada bilangan keseluruhan pekerja baharu untuk berkhidmat di dalam agensi-agensi Kerajaan Persekutuan, negeri, pihak berkuasa tempatan dan GLC akan dapat dicapai. Satu lagi isu yang dibangkitkan melalui SEDIC adalah mengenai status Malaysian Indian Blueprint (MIB), sama ada SEDIC akan meneruskan atau tidak inisiatif MIB. Untuk makluman Yang Berhormat dan Dewan yang mulia ini, SEDIC kini dalam proses penjenamaan semula agar agensi ini dapat bertindak sebagai sebuah agensi yang lebih bersifat people-centric, dengan izin, untuk memastikan faedah mencapai golongan sasaran iaitu masyarakat India terutamanya yang di dalam golongan B40. Dalam hal ini, apa yang baik serta mendatangkan manfaat kepada rakyat yang telah disasarkan akan diteruskan demi kepentingan rakyat di Malaysia. Sehubungan dengan itu, kerajaan semasa ini akan memberi perhatian kepada Pelan Tindakan Masyarakat India (SEDIC) dan sekiranya perlu, ia akan dikaji semula bagi penambahbaikan bagi memastikan masyarakat India dapat berkembang.